text: [{"text_idx": "#000000", "text": "Hvat er design? Vit kunnu hugsa og diskutera i\u0301 fleiri ti\u0301mar og gera sto\u0301r yvirlit um, hvat design inniber. Men sannleikin er tann, at design er allasta\u00f0ni. Tak til d\u00f8mis designi\u00f0 her a\u0301 si\u0301\u00f0uni, me\u00f0an tu\u0301 lesur hendan bloggin: Design er i\u0301 \u00f8llum \u2013 alt fra\u0301 litunum a\u0301 heimasi\u0301\u00f0uni til fontin, sum skapar or\u00f0ini, tu\u0301 lesur. Men design er eisini rundan um teg. Hygg upp. Alt tu\u0301 s\u00e6rt er designa\u00f0. Hvussu kul er ta\u00f0?"}, {"text_idx": "#000001", "text": "Men hvi\u0301 er design ty\u0301\u00f0ningarmiki\u00f0? Ju\u0301, s\u00e6rt tu\u0301 \u2013 design er eitt samskiftisambo\u00f0. Fra\u0301 fyrstu veggjama\u0301lningunum i\u0301 fjallahellum \u2013 til dagsins livandi ly\u0301singar og appir. \u00d8ll hesi hava eitt i\u0301 felag: Design kommunikerar bo\u00f0skap og endama\u0301l. To\u0301 hevur design eisini eina a\u00f0ra ty\u0301\u00f0ningarmikla uppga\u0301vu: At vera estetiskt, pent og lekkurt."}, {"text_idx": "#000002", "text": "Men a\u0301lvara, hvat er design?"}, {"text_idx": "#000003", "text": "Grundelementini i\u0301 design. Kelda: InVision"}, {"text_idx": "#000004", "text": "Grundelementini i\u0301 design eru definera\u00f0 at vera: formur, skap, linja, ru\u0301m, teksturur, r\u00f8rsla og litur."}, {"text_idx": "#000005", "text": "Design er ymiskt bru\u0301k av hesum grundelementum. Samansetingin kann siga ein bo\u00f0skap a\u0301 ein ma\u0301ta, sum ikki einans fangar eyga\u00f0; men eisini a\u0301hugan. Vi\u00f0 at bru\u0301ka hetta kunnu vit mi\u00f0la bo\u00f0skapir, sum annars kunnu vera torf\u00f8rir at skilja."}, {"text_idx": "#000006", "text": "Sagmeister leggur dent a\u0301 ta\u00f0 vakra"}, {"text_idx": "#000007", "text": "Til ein fyrilestur hja\u0301 Stefan Sagmeister si\u0301\u00f0st i\u0301 novembur, leg\u00f0i hann dent a\u0301, hvussu ty\u0301\u00f0ningarmiki\u00f0 ta\u00f0 vakra er i\u0301 designi. Hann leg\u00f0i dent, a\u0301 hvussu hesi grundelement skapa ta\u00f0 vakra. Hvussu vit sum designarar kunnu skapa eina kenslu, sum fo\u0301lk kenna aftur, ta\u0301 tey si\u0301ggja designi\u00f0. Vi\u00f0 ti\u0301 funktionella og ti\u0301 estistiska kunnu vit skapa ny\u0301ggj ting, sum eru innbjo\u0301\u00f0andi og a\u0301hugaverd."}, {"text_idx": "#000008", "text": "Design er allasta\u00f0ni, og ti\u0301 eru vit so von vi\u00f0 ta\u00f0. Vit leggja bert merki til design, ta\u0301 ta\u00f0 riggar serliga v\u00e6l ... og ta\u0301 i\u00f0 ta\u00f0 slett ikki riggar. Men alt, sum vit si\u0301ggja, hoyra, uppliva og sansa, er designa\u00f0 \u2013 so ella so."}, {"text_idx": "#000009", "text": "Ta\u00f0 er torf\u00f8rt at seta fingurin a\u0301 design, og hvat ta\u00f0 er, ti\u0301 ta\u00f0 er ju\u0301 so no\u0301gv. I\u0301 dag ynskja vit at skapa at eina ver\u00f0, sum hevur gott design. Design, sum ikki o\u0301ro\u0301gvar og \u00f8rkymlar, men kommunikerar skjo\u0301tt og greitt. Vit tru\u0301gva upp a\u0301 gott design, og ta\u00f0 a\u0301virkan, sum design hevur a\u0301 ver\u00f0ina. Vit ynskja at gera ver\u00f0ina grei\u00f0ari og vakrari vi\u00f0 bru\u0301ki av designelementum og hugflogi. Ti\u0301 vit kunnu, duga og hava eina a\u0301byrgd at gera ta\u00f0."}, {"text_idx": "#000010", "text": "Fyrst f\u00e6r Niels eitt svakt hugskot. So eitt aftrat. So koyrir hann hugskotini i\u0301 song saman: Sv\u00f8k baby-hugskot si\u0301ggja dagsins ljo\u0301s, og tey leggja allan heimin undir seg ... Og Niels setir seg aftura\u0301 aftur og yppir \u00f8ksl, me\u00f0an tiltikna ska\u0301lkasmi\u0301li\u00f0 ho\u0301mast."}, {"text_idx": "#000011", "text": "Ein ly\u0301sing kann onganti\u0301\u00f0 selja eina v\u00f8ru"}]